Billy McKinlay

William Alexander «Billy» McKinlay (født 22. april 1969 i Glasgow) er en skotsk fotballtrener og tidligere fotballspiller.

MicKinlay er som spiller best kjent fra sine to perioder på midtbanen hos de britiske klubbene Dundee United FC og Blackburn Rovers FC. McKinlay fikk også 29 landskamper for  i perioden 1993 til 1998, og var blant annet med i troppen til EM i fotball 1996 og VM i fotball 1998.

Klubbkarriere 
McKinlay startet sin fotballkarriere hos Hamilton Thistle i 1984, men signerte under på en kontrakt med Dundee United FC i 1985. I 1988, etter kun å ha spilt 12 seriekamper, fikk han muligheten til å spille finale i Scottish Cup mot Celtic FC, en kamp som endte med tap 1–2. Han etablerte seg deretter som en energisk midtbanemann for Dundee United, spilte over 220 seriekamper, og scoret over 20 seriemål fordelt på over ti år. 

Da klubben rykket ned mot slutten av 1994/1995-sesongen ble han solgt til den da regjerende engelske seriemesteren Blackburn Rovers FC for 1,75 millioner pund. Her spilte han sammen med sin tidligere klubbkollega Kevin Gallacher og dannet en midtbaneduo sammen med Tim Sherwood. McKinlay fikk tilsammen 91 seriekamper frem til 2000, da han meldte overgang til Bradford City AFC, hvor han kun fikk elleve seriekamper på en sesong før han dro videre på korte opphold til henholdsvis Preston North End FC og Clydebank FC.

I august 2002 meldte han overgang til Leicester City FC, hvor han igjen fikk spille i Premier League, og på to sesonger noterte han seg for 53 seriekamper og ett mål. I 2004 skrev han under for London-klubben Fulham FC, som da var under ledelse av sin tidligere Blackburn-kollega Chris Coleman. McKinlay var deretter spillerutvikler og reservelagstrener i samme klubb.

Landslagskarriere 
McKinlay fikk sin landslagsdebut for  i en bortekamp mot  i november 1993. Han ble tatt ut i troppen til EM i fotball 1996 av landslagstrener Craig Brown, hvor han kun fikk spille gruppespillkampen mot . Han ble også tatt ut i troppen til VM i fotball 1998, hvor han kom inn som innbytter i Skottlands første gruppespillkamp mot . McKinlay fikk totalt 29 landskamper og laget fire mål for Skottland frem til 1998.

Trener 
21. desember 2007 tok han over Fulhams førstelag sammen med førstelagets coach Ray Lewington da trener Lawrie Sanchez fikk sparken. Roy Hodgson ble utnevnt til ny trener ni dager etter. McKinlay fortsatte da som reservelagstrener og spillerutvikler. I 2012 ble han assistenttrener for , men vendte tilbake til Fulham for å lede laget da det tapte 4–0 mot  28. april 2012 da Fulhamtrener Martin Jol var syk, og ledet laget igjen i Merseyside da Fulham slo . Han forlot Fulham 2. desember 2013 etter at også Martin Jol hadde forlatt Fulham dagen før.

30. november 2015 ble han trener for Tippeliga-klubben . Etter flere dårlige resultater i Eliteserien, og europacup-fiasko, fikk han sparken 8. juli 2016.

Meritter 
Dundee United FC
 Scottish Cup: 1994

Referanser

Eksterne lenker 
 

Personer fra Glasgow
Skotske fotballspillere
Spillere i Fotball-EM 1996
Spillere i Fotball-VM 1998
Fotballspillere for Dundee United FC
Fotballspillere for Blackburn Rovers FC
Fotballspillere for Leicester City FC
Fotballspillere for Bradford City AFC
Fotballspillere for Preston North End FC
Fotballspillere for Clydebank FC
Fotballspillere for Fulham FC
Fotballtrenere for Watford FC
Fotballtrenere for Sunderland AFC
Fotballtrenere for Stabæk Fotball
Utenlandske fotballtrenere i Norge